Identifica les entitats que apareixen en aquest text:
Antònia Guitart Orriols (Berga ? - Manresa, 29 de març de 1960) fou una col·laboradora activa de la resistència antifranquista del maquis a la comarca del Bages. Nascuda a Berga, es casà molt jove amb Joan Bonet Casals, capatàs de l'obra de la construcció de la carretera de Berga a Bagà, i van tenir tres fills, Ramona, Miquel i Florentina. El 1925, la família es va traslladar a Manresa, on vivien al barri del Guix i els fills van trobar feina al tèxtil. El fill, Miquel Bonet Guitart (Bagà 1912- Castellnou 1996) era teixidor a la fàbrica Bertrand i Serra. Es casà amb Maria Guitart Cardó, i Ramona amb Pere Obiols Ribó. Tots ells estaven molt polititzats i compromesos amb el moviment anarco-sindicalista. Un cop acabada la guerra civil i iniciada la resistència antifranquista, Antònia va fer de casa seva un refugi segur per als companys de lluita, com ara Marcel·lí Massana, amic d' infància i parent llunyà del seu fill Miquel i d'altres. El maig de 1949, va acollir Josep Sabaté, germà de Quico Sabaté i li va curar les ferides que li havia fet la Guardia Civil en un enfrontament a l' Hospitalet de Llobregat. També va ajudar el guerriller Francesc Denís Díez “el Català” que més tard fou interceptat per la Guàrdia Civil prop de Gironella i es va suïcidar el 3 de juny a la caserna de Sallent ingerint una càpsula de cianur que sempre duia amagada en un botó de la roba per evitar que les tortures el portessin a la delació dels companys. Mentre el fill Miquel i el marit de la seva filla Ramona, Pere Obiols, experts passadors i guies fronterers, conduïen grups de trànsit per les muntanyes, Antònia sortia sola de matinada amb un mocador al cap, carregada amb un farcell i un cistell, seguia el curs del riu Llobregat, passava els “tres salts” i s'endinsava a la riera de Sant Esteve, i en els amagatalls convinguts, deixava les provisions i els missatges que portava per als “seus nois”. Antònia era menuda, vigorosa i valenta, tenia 70 anys i s'arriscava molt, però quan els fills l'advertien, ella replicava: “Feu el vostre treball, que jo faig el meu, val més que m’agafin a mi que a vosaltres”.
Antònia Guitart Orriols : persona, Berga : Entitat_Geopolítica, Manresa : Entitat_Geopolítica, Bages : Entitat_Geopolítica, Joan Bonet Casals : persona, Bagà : Entitat_Geopolítica, Ramona : persona, Miquel : persona, Florentina : persona, Miquel Bonet Guitart : persona, Castellnou : Entitat_Geopolítica, Maria Guitart Cardó : persona, Pere Obiols Ribó : persona, Antònia : persona, Marcel·lí Massana : persona, Josep Sabaté : polític, Quico Sabaté : persona, Guardia Civil : organització, Francesc Denís Díez : persona, Guàrdia Civil : organització, Gironella : Entitat_Geopolítica, Sallent : Entitat_Geopolítica, Pere Obiols : persona, barri del Guix : Entitat_Geopolítica, Bertrand i Serra : empresa_privada, l' Hospitalet de Llobregat : Entitat_Geopolítica, el Català : persona, riu Llobregat : cos_aquàtic, riera de Sant Esteve : cos_aquàtic